Роден е под името "Мартин Джеръл Букуалд" на 30 януари 1942 г. в Синсинати в щата Охайо. През 1962 г. се преименува на Марти Балин и започва да записва музика с „Challenge Records“, като от този период са синглите „Nobody But You“ и „I Specialize in Love“. Получава малко внимание и отива да работи при баща си и сключва брак. Няколко години по-късно води квартета The Town Criers, заедно с Лери Варго, Джен Еликсън и Бил Колинс. Вокалист на Jefferson Airplane (Джеферсън Еърплейн) в края на 60-те години, когато групата изживява своя най-голям успех. С нея участва на фестивала Удсток през 1969 и на Алтамонт през същата година.